b'\n_START_ARTICLE_\nHugo Bressane de Ara\xc3\xbajo\n_START_PARAGRAPH_\nHugo Bressane de Ara\xc3\xbajo (4. syyskuuta 1899 Machado \xe2\x80\x93 9. kes\xc3\xa4kuuta 1988) oli brasilialainen roomalaiskatolinen arkkipiispa. H\xc3\xa4net vihittiin papiksi 11. helmikuuta 1923 ja nimitettiin Bonfimin hiippakunnan johtoon 19. joulukuuta 1935. Piispaksi konsekroinnin suoritti 16. helmikuuta 1936 Helv\xc3\xa9cio Gomes de Oliveira, jota avustivat Oct\xc3\xa1vio Augusto Chagas de Miranda ja Inoc\xc3\xaancio Engelke._NEWLINE_19. syyskuuta 1940 Bressane de Ara\xc3\xbajo sai nimityksen Guaxup\xc3\xa9n piispaksi. 3. syyskuuta 1951 h\xc3\xa4net nimitettiin Belo Horizonten koadjuuttoriarkkipiispaksi ja Cotradan titulaariarkkipiispaksi. 7. lokakuuta 1954 h\xc3\xa4net nimitettiin Mar\xc3\xadlian piispaksi arkkipiispan henkil\xc3\xb6kohtaisella arvonimell\xc3\xa4. H\xc3\xa4n osallistui Vatikaanin toiseen kirkolliskokoukseen ja j\xc3\xa4i el\xc3\xa4kkeelle 23. huhtikuuta 1975.'